SeaMonkey

SeaMonkey (serbsce „Salinowy rak“ [Artemia salina]) je swobodna zběrka programowych komponentow (jendźelsce "Application Suite", kotraž wobsteji z weboweho wobhladowaka, e-mejloweho programa, adresnika, HTML-editor, programa za bjesadowanje a dalšich nastrojow a so přez skupinu wuwiwarjow pod :de:Mozilla Public License, :de:GNU General Public License (GPL) a :de:GNU Lesser General Public License (LGPL) wuwiwa.

 Podrobnosće 

SeaMonkey je dalewuwiće programoweje suity Mozilla Application Suite wot załožby Mozilla Foundation. Hdyž tuta rozsudźi, zo hižo njeby tutón produkt dale wuwiwała, zo by so na wuwiwanje na webowy wobhladowak Firefox a e-mejlowy program Thunderbird koncentrowała, namaka so skupina dobrowólnych wuwiwarjow, kotraž wuwiće tuteje softwary přewza.

Prěnja oficielna wersija (1.0) je 30. januara 2006 wušła.

SeaMonkey skića přez swoju syćowu funkciju móžnosć (jendźelsce: roaming), zo bychu so 
hesła, zapołožki, placki a druhe wužiwarske daty na serwerje składować, zo bychu so z rozdźělnych městnow wužić dali.

W linuksowej distribuciji Debian najnowša wersija (dla mjenoweje zwady mjez Debianom a Mozillu) hižo SeaMonkey njerěka, ale Iceape.

Wot wersije 1.1 (wot 19. januara 2007) je SeaMonkey tež jako portabelna wersija.

 Komponenty 

 Navigator: webowy wobhladowak
 MailNews: e-mejlowy program
 Composer: HTML-editor z WYSIWYG
 Adresnik
 Chatzilla: Bjesadowanski program za IRC
 Nastroje za webowych wuwiwarjow: Venkman (programowa komponenta za wuporjedźenje zmylkow) a DOM Inspector, kotryž strukturu weboweje strony pokazuje.

 Hlej tež 

Syćowy wobhladowak

 Eksterne wotkazy 

 SeaMonkey hornjoserbsce
 SeaMonkey němsce
 Oficielne webowe sydło (jendźelsce)
 Wersije za OS/2 a eComStation (jendźelsce)

Kategorija:Swobodna softwara
Kategorija:Zeserbšćena softwara
Kategorija:Mozilla
Kategorija: Webowy wobhladowak
Kategorija:World Wide Web